Ingjaldssjóður var stofnaður 17. nóvember 2015 til minningar um dr. Ingjald Hannibalsson , prófessor við Viðskiptafræðideild Háskóla Íslands . Ingjaldur starfaði lengst af við Háskóla Íslands og arfleiddi hann skólann að öllum eigum sínum . tjórn sjóðsins skipa Karólína Eiríksdóttir , Þórður Sverrisson og Runólfur Smári Steinþórsson , sem er formaður sjóðsins . MYND / Gunnar Sverrisson Þrír tónlistarnemendur í framhaldsnámi og einn nemandi í viðskiptafræði erlendis fengu á dögunum styrk úr Ingjaldssjóði við Háskóla Íslands . Þetta er í fjórða sinn sem úthlutað er úr sjóðnum og er heildarupphæð úthlutaðra styrkja 3 milljónir króna . Ingjaldssjóður var stofnaður 17. nóvember 2015 til minningar um dr. Ingjald Hannibalsson , prófessor við Viðskiptafræðideild Háskóla Íslands . Ingjaldur starfaði lengst af við Háskóla Íslands og arfleiddi hann skólann að öllum eigum sínum . Stofnfé sjóðsins nam rúmlega sjötíu milljónum króna og frá stofnun hafa jafnframt borist gjafir í sjóðinn . Samkvæmt fyrirmælum sem sett voru fram í erfðaskrá Ingjalds skal sjóðurinn styrkja efnilega íslenska námsmenn við Háskóla Íslands til framhaldsnáms erlendis í rekstrarstjórnun og alþjóðlegum viðskiptum eða nemendur í tónlist . Stjórn sjóðsins skipa Karólína Eiríksdóttir , Þórður Sverrisson og Runólfur Smári Steinþórsson , sem er formaður sjóðsins . Styrkhafar árið 2019 : Bryndís Guðjónsdóttir sópransöngkona er í meistaranámi í óperusöng og sviðslistum við Mozarteum-listaháskólann í Salzburg í Austurríki . Bryndís , sem er fædd árið 1993 , byrjaði að syngja í Skólakór Kársness hjá Þórunni Björnsdóttur . Hún hóf tónlistarnám í Tónlistarskóla Kópavogs árið 2001 og lagði þar stund á píanónám hjá Erlu Stefánsdóttur og söngnám hjá Önnu Júlíönu Sveinsdóttur . Árið 2015 lá leiðin í Listaháskóla Íslands til náms í söng hjá Þóru Einarsdóttur , Kristni Sigmundssyni og Ólöfu Kolbrúnu Harðardóttur . Ári seinna hóf Bryndís síðan nám við Mozarteum-listaháskólann í Salzburg undir handleiðslu Michèle Crider prófessors . Bryndís lauk BA-námi frá Mozarteum með hæstu einkunn í júní 2019 og skilaði tveimur BA -ritgerðum . Árið 2018 var Bryndís sigurvegari í samkeppninni Ungum einleikurum og söng í Hörpu með Sinfóníuhljómsveit Íslands . Sama ár sigraði hún Duschek-keppnina í Prag og söng sem sólóisti í Gasteig í München . Árið 2019 söng Bryndís hlutverk Giuliettu úr Ævintýrum Hoffmanns í Mozarteum og Næturdrottninguna úr Töfraflautunni með Berlin Opera Academy . Þá söng hún Níundu sinfóníu Beethovens í Hörpu nú í haust . Bryndís stefnir á að ljúka meistaranáminu árið 2021 . Pétur Eggertsson tónskáld er í meistaranámi í tónsmíðum við Mills College í Oakland í Kaliforniu . Pétur , sem er fæddur árið 1985 , lærði á fiðlu og píanó fram á unglingsár í ýmsum tónlistarskólum á Íslandi og í Bretlandi . Hann kynntist snemma heimi tilrauna - og raftónlistar og fann sig knúinn til þess að þróa einstaka rödd sem tónskáld . Með tónlist sinni varpar Pétur fram spurningum um þá menningu sem umlykur sígilda og samtímatónlist og leitar þar að hugmyndafræðilegu sambandi milli tónlistar og samfélags . Verk hans ganga þvert á listform og eru jafnframt rannsóknir á hvernig önnur efni en hljóð , líkt og myndefni , hreyfingar og hlutir geta verið notuð í tónsmíðum . Pétur útskrifaðist með BA-gráðu í tónsmíðum frá Listaháskóla Íslands árið 2018 þar sem hann lærði hjá Einari Torfa Einarssyni og Jesper Pedersen . Tónlist Péturs hefur verið flutt í Bandaríkjunum , Bretlandi , Danmörku , Eistlandi , Hollandi , Íslandi og Svíþjóð , á hátíðum á borð við Cycle , LungA , Tut Töt Tuð og Ung Nordisk Musik . Pétur hefur starfað og spilað með tónlistar - og listafólki á borð við Caput Ensemble , Daníel Bjarnason , David Behrmann , Eclipse Quartet , Ensemble Adapter , Goodiepal , Hjálmar H. Ragnarsson , Lilju Maríu Ásmundsdóttur , Meredith Monk , MOCREP , Okkyung Lee , S.L.Á.T.U.R. og Wendy Reid . Pétur stefnir á að ljúka meistaranáminu árið 2020 . Sólveig Steinþórsdóttir stundar meistaranám í fiðluleik við Listaháskólann í Zürich . Sólveig er fædd í Reykjavík árið 1995 og hóf fiðlunám þriggja ára gömul við Allegro Suzukitónlistarskólann undir handleiðslu Lilju Hjaltadóttur . Árið 2009 hóf hún nám við Tónlistarskólann í Reykjavík og var kennari hennar þar Guðný Guðmundsdóttir . Haustið 2014 hóf hún nám við Listaháskólann í Berlín , þar sem kennari hennar var Erika Geldsetzer , og lauk þaðan BA-prófi í febrúar 2019 . Síðan þá hefur hún stundað meistaranám hjá Rudolf Koelman í Zürich þar sem hún sækir einnig tíma í barokkfiðluleik hjá Moniku Baer . Nýverið kom Sólveig fram sem einleikari með Das kleine Zürcher Ensemble , þar sem hún lék Zigeunerweisen eftir Sarasate á þrennum tónleikum í Zürich og nágrenni , og með strengjasveitinni ZHdK strings þar sem hún lék fiðlukonsert í a-moll eftir J. S. Bach á tónleikum í Winterthur . Sólveig hefur einnig spilað við ýmis tilefni heima á Íslandi , m.a. á tónleikum á Tónlistarhátíð unga fólksins í Salnum í Kópavogi , á tónleikaröðinni Tónleikar farfugla í Hannesarholti og Á ljúfum nótum í Fríkirkjunni , og sem einleikari með Sinfóníuhljómsveit Íslands og Sinfóníuhljómsveit unga fólksins . Einnig hefur hún verið meðlimur í Kammersveitinni Elju frá því að sveitin var stofnuð árið 2017 . Sólveig stefnir á að ljúka meistaranáminu árið 2021 . Lárus Sindri Lárusson stundaði nám við Verzlunarskóla Íslands og lauk þaðan stúdentsprófi vorið 2012 . Meðfram námi sínu fram að stúdentsprófi stundaði Lárus nám í píanóleik , fyrst í Tónskóla Sigursveins D. Kristinssonar og síðar í Tónlistarskóla Árbæjar . Eftir stúdentspróf lá leiðin að Háskólanum á Hólum í Hjaltadal þaðan sem hann útskrifaðist með BS-gráðu í reiðmennsku og reiðkennslu vorið 2015 . Haustið 2016 hóf hann nám í viðskiptafræði við Háskóla Íslands þaðan sem hann útskrifaðist með BS-gráðu af fjármálasviði í vor . Hann hóf svo meistaranám í viðskiptafræði og rekstrarstjórnun við Copenhagen Business School . Lárus Sindri stefnir á að ljúka meistaranáminu vorið 2021 . Síða uppfærð / breytt 6 . January 2020 . Númer síðu : 16663